  Наталья Тетерина Москваын 28-тӥ тулыспалэ Лымшор Кореяын ортчем тол Олимпи шудонъёсы пыриськем спортсменъёсты данъязы. Россилэн азьмуртэз атлетъёсты данъетъёсын пусъем бере, соослы Олимпиецъёслы юрттӥсь фондлэсь BMW автомобильёс кузьмазы, ивортэ «Интерфакс». Сӥё-дано ужрадэ Россиысь кивалтэтлэн тӧроез Дмитрий Медведев пыриськиз. Со спортсменъёслы Кореяысь шудонъёсын асьсэдыз умой возьматэмзы понна тау кариз. Асьме олимпи команда котырын аспӧртэм мылкыдын валче, Шудонъёслы нимысьтыз саклык висъяськиз. Мае тӥ лэсьтӥзы, со дуно сылэ. Тӥ ӟечокъёс! Тӥ спортъя асьтэ карьерады понна сяна, кун понна трос лэсьтӥды Дмитрий Медведев, Россиысь кивалтэтлэн тӧроезТӧдьы BMW X6 кроссоверлэсь усьтонзэ Удмуртиысь фигуристка Алина Загитова но басьтӥз. Со аслаз нырысетӥ Олимпиадаяз кык медаль утӥз — «азвесь» командной ӵошатсконъёсын но «зарни» нылъёслэн ас понназы нискыланазы. Пусъём, Россиысь катъёсъя Алина Загитова кузьмам автомобильлэн руль сьӧраз пуксьыны быгатоз кыклэсь тросгес ар ортчыса, ку солы 18 арес тырмоз. Тодэ вайытом, Россилэн азьмуртэз Владимир Путин Олимпиадаын вормем понназ Алина Загитоваез Эшъяськон Орденэн пусйиз. Тегъёс: Спорт Ижкар Удмуртия фигурнойнискылан АлинаЗагитова  